Conditionnel présent

Ny ***conditionnel présent*** na ***futur simple du passé*** dia filazam-potoana ao amin' ny fiteny frantsay, izay matetika iresahana fisehon-javatra tsy tena azo antoka ao amin' ny fotoana ankehitriny na amin' ny fotoana hoavy, na analefahana fanambaràna na fiangaviana. Misolo ny *[[futur simple]]* ao amin' ny fehezankevitra mifampiankina (indrindraindrindra ireo misy tati-bolana tsy mivantana) koa ny *conditionnel présent* ka izany no iantsoana azy hoe *futur simple du passé*. Tsy mety miaraka amin' ny fehezankevitra ampidirin' ny mpampiankina fehezankevitra "*si*" ny *conditionnel présent*, ny *[[imparfait de l'indicatif]]* no ilaina raha izany no mitranga.

## Endriky ny ''conditionnel présent''
Ny endriky ny *conditionnel présent* dia foronin' ny fototry ny matoanteny, izay matetika mitovy amin' ny an' ny *[[Infinitif présent|infinitif]]* nefa tsy voatery, tovanana ny renifeo /r/ na renisoratra -*r*- (sahala amin' ny an' ny *[[futur simple]]*) izay tovanana fiafaran-teny mitovy amin' ny an' ny *[[imparfait de l'indicatif]]*: *je ....-r<u>ais</u>, tu ....-r<u>ais</u>, il/elle ....-r<u>ait</u>, nous ....-r<u>ions</u>, vous ....-r<u>iez</u>, ils/elles ....-r<u>aient</u>.* Na dia tokana aza ny -*r*- amin' ny endriky ny *infinitif* sasany (ohatra: *voir*) dia mety ho lasa roa (-*rr*-) izany rehefa atao *conditionnel présent* (ohatra: *je verrais*).

### Endriky ny ''conditionnel présent'' mitovy fototra amin' ny ''infinitif''
Amin' ny ankapobeny dia mitovy fototra amin' ny *[[Infinitif présent|infinitif]]* ny endriky ny *conditionnel présent* ao amin' ny matoantenin' ny vondrona voalohany sy faharoa. Toraka izany koa ny an' ny matoanteny maro ao amin' ny vondrona fahatelo.

Ohatra:

### Endriky ny ''conditionnel présent'' ahitana -''rr''-
Ao koa ny endriky ny *conditionnel présent* izay ahitana *r* anankiroa (-*rr*-). Ny fanononana ny *conditionnel présent* ho an' ny matoanteny *courir* dia mitovitovy fanonona amin' ny *[[imparfait de l'indicatif]]* amin' io matoanteny io (ohatra: imparfait: *je courais*; conditionnel: *je courrait*.

### Endriky ny ''conditionnel présent'' ahitana -''dr''-
Misy koa ny endriky ny *conditionnel présent* izay ahitana -*dr-*, dia ny an' ny matoanteny ao amin' ny sokajy fahatelo manana *[[Infinitif présent|infinitif]]* miafara amin' ny -*dre* sy ny an' ny matoanteny manana *infinitif* tsy miafara amin' io nefa manana endriky ny *conditionnel présent* ahitana -*dr*-.

Ohatra:

### Endriky ny ''conditionnel présent'' ahitana -''vr''-
Misy koa ny endriky ny *conditionnel présent* izay ahitana -v*r-*.

### Endriky ny ''conditionnel présent'' ho an' ny ''être'' sy ''avoir'' ary ''savoir''
Miavaka kosa ny endriky ny *conditionnel présent* ho an' ny *être* sy ny *avoir* ary ny *savoir*.

## Fampiasana ny ''conditionnel présent''

### Fisehon-javatra tsy misy

#### Petra-kevitra tsy ho tanteraka mihitsy
Ny *conditionnel présent* dia ilazana fisehon-javatra mahakasika ny fotoana ankehitriny izay mijanona ho petra-kevitra fotsiny satria fantatra fa tsy misy na tsy tanteraka na tsy azo tanterahina na tsy marina (*irréel du présent*).

Ohatra:

* *Si j'étais encore petit, je <u>pourrais</u> avoir moins honte ou pas du tout*.
* *Une minute encore, elle n'<u>aurait</u> plus la force de ce qu'il lui reste à accomplir*. (Alphonse Daudet, *Le Nabab*)
* *Sans vous, je ne vivrais plus longtemps !* (Balzac, *La Cousine Bette*, 89)

#### Nofinofy sarotra tanterahina
Iresahana nofinofy sarotra tanterahina koa ny *conditionnel présent*.

Ohatra:

* *On <u>serait</u> sur une île déserte*.

#### Fisehoan-javatra tsy tena izy
Ampiasaina koa ny *conditionnel présent* amin' ny firesahana fisehoan-javatra ivelambelany fa tsy tena izy. 

Ohatra:

* *As tu vu la nouvelle coiffure de Gérard ? On <u>dirait</u> un casque de cavalerie*.

#### Fanoheranan-kevitra
Ampiasaina ny *conditionnel présent* amin' ny fanoheranan-kevitra.

Ohatra:

* *Comment <u>saurais</u>-je qui a volé l'argent ?*
* *Moi, je <u>trahirais</u> un ami !*

### Fanambaràna tsy azo antoka

#### Petra-kevitra sarotra ny ho tanteraka
Ampiasaina ny *conditionnel présent* amin' ny fanaovana petra-kevitra izay tsy azo antoka ny ho fahatanterahany.

Ohatra:

* *Nous nous <u>promènerions</u> s'il faisait beau demain.*
* *Au cas où j'<u>accepterais</u>, quelles en <u>seraient</u> les conséquences ?*
* *Je <u>pourrais</u> demain la gagner ou le perdre ?*

#### Tsoa-kevitra sarotra hamarinina
Ampiasaina ny *conditionnel présent* amin' ny fanaovana tsoa-kevitra sarotra hamarinina.

* *Jean n'est pas là. Il <u>serait</u> chez son cousin*.
* *Tu ne <u>voudrais</u> quand même pas que je le fasse à ta place*.
* *Anne a une crise d'asthme si bien qu'on l'<u>hospitaliserait</u>*.

#### Vaovao tsy tena azo antoka
Ohatra!

* *Le bateau a fait naufrage dans l'Océan Indien. Il n'y <u>aurait</u> pas de survivant*.

#### Fitsinjaràna anjara amin' ny filalaovana tantara
Amin' ny filalaovana tantara ataon' ny ankizy dia lazain' izy ireo amin' ny alalan' ny fampiasana ny *conditionnel présent* ny ho anjara asan' ny tsirairay izay tsy marina eo amin' ny fiainana tena izy.

Ohatra:

* *Toi, tu <u>serais</u> la maman et moi, je <u>serais</u> le papa.*
* *Moi, je <u>serais</u> le docteur et toi tu <u>serais</u> la malade.*
* *Vous <u>seriez</u> les gendarmes et nous <u>serions</u> les voleurs.*  

### Fanalefaham-pitenenana

#### Fanalefahana fiangaviana na filazam-paniriana
Ampiasaina ny *conditionnel présent* mba hanalefahana ny fiangaviana sy ny filazam-paniriana na firariana.

Ohatra:

* *Nous <u>devrons</u> peut-être lui rendre visite*.
* *<u>Pourriez</u>-vous fermer la porte ?*
* *J'<u>aimerais</u> que tu fermes la porte*.
* *Je <u>voudrais</u> devenir architecte*.

#### Fanambaràna atahorana hanafintohina
Ampiasaina ny *conditionnel présent* mba hanalefahana ny fanambaràna ataon' ny tena, izay atahorana hanafintohina satria miendrika fitsarana

Ohatra:

* *On <u>aurait</u> tort de rejeter sa demande*.
* *Ce <u>serait</u> une erreur de le punir maintenant*.
* *Je <u>voudrais</u> vous faire une remarque*.

### Ny hoavy ao amin' ny lasa

#### Ao min' ny fehezankevitra misy mpisolo mampifandray
Ampiasaina ny *conditionnel présent* hiresahana ny hoavy ao amin' ny lasa (*futur simple du passé*) ao amin' ny fehezankevitra ampiankinin' ny mpisolo mampifandray, raha amin' ny filazam-potoana lasa ny matoanteny ao amin' ny fehezankevitra iankinana. Amin' ny lahatsoratra fitantarana, raha tsy misy an' io mpisolo mampifandray io dia ny *[[futur simple]]* no mpiasaina (izay atao hoe *futur simple de narration*). 

Ohatra:

* *Elle donna naissance à l'enfant qui <u>règnerait</u> sur ce puissant empire.*
* *J'étais le grand fils de trente-six ans qui, vingt ans plus tard encore dans les restaurants parisiens, <u>pleurerait</u> au souvenir des trois paysannes qui l'avaient élevé*. (Marie Billetdoux, *Un peu de désir sinon je meurs*, 2006, p.145)
* *Il donnait de consignes aux garçons qui <u>chasseraient</u> et <u>tueraient</u> les sangliers*.

#### Ao min' ny tati-bolana tsy mivantana
Amin' ny fitateran-dresaka tsy atao mivantana dia asolo ny *[[futur simple]]* ny *conditionnel présent* raha amin' ny filazam-potoana lasa ny matoanteny ao amin' ny fehezankevitra iankinana.

Ohatra:

* *Il nous a dit que nous <u>préparerions</u> le repas pendant qu'il <u>regarderait</u> la télévision.*
* *Donc il fut décidé qu'on <u>aurait</u> un chien, un tout petit chien*. (Maupassant)
* *Cependant on délibérait que si l'on ne <u>ferait</u> horloger, procureur, ou ministre*. (Rousseau)
* *Ce jeune homme avait cru bon de perdre le maquis. Il ne <u>tiendrait</u> pas longtemps*. (A. Dhôtel)
* *J'avais compris: j'étais décidé. Je <u>me vouerais</u> avec Fontanet à la recherche des pauvres honteux.* (Anatole France)
## Jereo koa

* Filazam-potoana

* Filazam-potoana ao amin' ny filaza tsotra (*mode indicatif*) ao amin' ny fitsipiteny frantsay: *[[présent de l'indicatif]], [[passé composé]], [[imparfait de l'indicatif]], [[passé simple]], [[plus-que-parfait de l'indicatif]], [[passé antérieur]], [[futur simple]], [[futur antérieur]]*, *[[Conditionnel présent|futur simple du passé]]*, *[[Conditionnel passé|futur antérieur du passé]]*.
* Filazam-potoana ao amin' ny filaza ifampiankinana (*mode subjonctif*) ao amin' ny fitsipiteny frantsay: ''subjonctif'' ''présent''*, [[subjonctif passé]], [[subjonctif imparfait]], [[subjonctif plus-que-parfait]]*
* Filazam-potoana ao amin' ny filaza mihonohono (*mode conditionnel*) ao amin' ny fitsipiteny frantsay: ''conditionnel présent''*, [[conditionnel passé]]*
* Filazam-potoana ao amin' ny filaza mandidy (*mode impératif*) ao amin' ny fitsipiteny frantsay: *[[impératif présent]], [[Impératif passé|impératif]]* ''passé''
* Filazam-potoana ao amin' ny filaza tsy mitanisa (*mode infinitif*) ao amin' ny fitsipiteny frantsay: ''infinitif présent''*, [[infinitif passé]]*
* Filazam-potoana ao amin' ny ova-matoanteny (*mode participe*) ao amin' ny fitsipiteny frantsay:  *[[participe présent]], [[participe passé]]*